ส่วนที่ 1

ข้อมูลสรุป

บริษัท ดุสิตธานี จำกัด(มหาชน) เป็นบริษัทจดทะเบียนในตลาดหลักทรัพย์ฯ ตั้งแต่ปี 2518
ใช้ชื่อภาษาอังกฤษว่า Dusit Thani Public Company Limited ชื่อย่อว่า DTC
มีทุนจดทะเบียนหุ้นสามัญ 850 ล้านบาท
โครงสร้างกรรมการบริษัทประกอบด้วยคณะกรรมการบริษัทจำนวน 13 ท่าน ประธานกิตติมศักดิ์ 1
ท่าน ที่ปรึกษาคณะกรรมการ 5 ท่าน และในคณะกรรมการ 13 ท่าน
เป็นคณะกรรมการอิสระและคณะกรรมการตรวจสอบ 3 ท่าน
บริษัทมีฝ่ายตรวจสอบภายในและระบบควบคุมภายในที่ รัดกุมเพียงพอ
มีการกำกับดูแลกิจการที่เหมาะสม

บริษัทประกอบธุรกิจหลักคือกิจการโรงแรม และห้องอาหาร โดยมีโรงแรมระดับ 5 ดาว หรือ
Luxury ภายใต้บมจ.ดุสิตธานี 3 แห่ง คือโรงแรมดุสิตธานี กรุงเทพฯ โรงแรมดุสิตรีสอร์ท พัทยา
และโรงแรมดุสิตรีสอร์ท แอนด์ โปโลคลับ อยู่ภายใต้การบริหารกิจการของบริษัทย่อย
คือบจ.ดุสิตโฮเต็ล แอนด์ รีสอร์ท ซึ่งเป็นบริษัทที่ประกอบกิจการรับบริหารโรงแรม
โดยมีโรงแรมที่รับบริหารทั้งหมด 8 แห่ง ประกอบด้วยโรงแรมของบริษัทแม่ 3 แห่ง
โรงแรมดุสิตนิกโก้ มนิลา ฟิลิปปินส์ ซึ่งเป็นบริษัทย่อยของบมจ.ดุสิตโฮเต็ลแอนด์รีสอร์ท
และโรงแรมอื่นๆอีก 4 แห่ง คือโรงแรมดุสิต ลากูน่า ภูเก็ต โรงแรมสันติบุรีดุสิตรีสอร์ท สมุย
โรงแรมดุสิตไอส์แลนด์ เชียงราย โรงแรมดุสิตดูไบ
นอกจากกิจการโรงแรมแล้วยังมีอาคารพาณิชย์ให้เช่าเป็นสำนักงานต่างๆ
และที่ตั้งของบริษัทและบริษัทย่อย

บมจ.รอยัลปริ๊นเซส เป็นบริษัทย่อย ประกอบกิจการโรงแรมและรับจ้างบริหารกิจการโรงแรม
และมีโรงแรมระดับ 4 ดาว หรือ First class โดยมีโรงแรมที่เป็นเจ้าของ 3 แห่ง
คือโรงแรมรอยัลปริ๊นเซส กรุงเทพ โรงแรมรอยัลปริ๊นเซส เชียงใหม่ โรงแรมรอยัลปริ๊นเซส
ศรีนครินทร์ และโรงแรมภายใต้บริษัทย่อยอีก 2 แห่ง โรงแรมรอยัลปริ๊นเซส โคราช
โรงแรมรอยัลปริ๊นเซส ระนอง และรับบริหาร กิจการโรงแรมอื่น คือโรงแรมเจริญธานี ปริ๊นเซส
โรงแรมปทุมวัน ปริ๊นเซส นอกจากนี้ยังมีกิจการ แฟรนซ์ไชน์

ธุรกิจการโรงแรม ซึ่งเป็นธุรกิจที่มีความสัมพันธ์กับการท่องเที่ยว ปีที่ผ่านๆมาธุรกิจการ
ท่องเที่ยวของประเทศได้รับการสนับสนุนจากรัฐบาล ประกอบกับการที่ค่าเงินบาทอ่อนตัวลง
จึงมีการตอบสนองจากนักท่องเที่ยวที่เดินทางเข้ามาในประเทศอย่างต่อเนื่อง
และนักท่องเที่ยวชาวไทยได้หันมาท่องเที่ยวในประเทศมากขึ้น
แต่เหตุการณ์การก่อวินาศกรรมในประเทศสหรัฐอเมริกา เมื่อวันที่ 11 กันยายน 2544
ส่งผลกระทบต่อธุรกิจการท่องเที่ยว และกิจการโรงแรมเป็นอย่างมาก
บริษัทได้ใช้กลยุทธ์ในการบริหารต้นทุน และการเพิ่มรายได้ จากการดำเนินการต่างๆ
ทำให้ผลประกอบการโรงแรมโดยรวมของปีที่ผ่านมาส่วนใหญ่ดีขึ้น
จะมีเพียงบางโรงแรมเท่านั้นที่มีรายได้ลดลง
แต่ผลการดำเนินงานของบริษัทในปีนี้ยังคงมีกำไรสามารถล้างผลขาดทุนสะสมได้หมด
และสามารถจ่ายเงินปันผลให้กับผู้ถือหุ้นได้

ผลประกอบการที่ปรากฏในงบการเงินรวมประจำปี 2544
มีรายการที่ไม่ได้เกิดขึ้นเป็นประจำทั้งด้านรายได้และค่าใช้จ่าย
จึงมีผลให้ผลประกอบการในงบการเงินรวมของบริษัทมีผลกำไรลดลง
หากไม่รวมรายการดังกล่าวบริษัทจะมีกำไรสุทธิเท่ากับ 482.68 ล้านบาท
ส่วนฐานะการเงินของบริษัทมีความมั่นคงและสภาพคล่องที่ดี
ไม่มีความเสี่ยงต่ออัตราแลกเปลี่ยนเนื่องจากไม่มีเงินกู้ที่เป็นเงินตรา ต่างประเทศ
และมีอัตราส่วนหนี้สินต่อส่วนผู้ถือหุ้นต่ำ

บริษัทยังคงใช้งบประมาณในการปรับปรุงตกแต่งโรงแรม และห้องอาหารในปีต่อเนื่องจาก ปีก่อน
รวมทั้งการเปิดสถานบริการเพื่อสุขภาพ (SPA)
เนื่องจากในปัจจุบันสถานบริการเพื่อสุขภาพเป็นสิ่งที่จำเป็นที่ต้องมีไว้ให้บริการลูกค้าในโรงแรมระดับ
5 ดาว ส่วนช่องทางการขยายธุรกิจ
บริษัทยังคงมีนโยบายที่จะเพิ่มจำนวนโรงแรมโดยรับบริหารโรงแรม
แต่ทั้งนี้ต้องแล้วแต่โอกาสและความเหมาะสม

ในปี 2544 บริษัทได้เริ่มดำเนินการพัฒนาระบบการรับจองห้องพักส่วนกลางของบริษัท
และมีการการตกลงร่วมมือทางการตลาดกับกลุ่มโรงแรมชั้นนำในเอเชีย 4 กลุ่ม (The Asian
Hotels Alliance:AHA)

ธุรกิจการโรงแรมเป็นธุรกิจที่เปราะบางต่อผลกระทบต่างๆ ไม่ว่าจะเป็นเศรษฐกิจ การเมือง
สงคราม โรคระบาด จึงมีความเสี่ยงทางธุรกิจค่อนข้างสูง และมีการแข่งขันที่สูงมาก
ฝ่ายบริหารของบริษัทจึงต้องหากลยุทธ์ รวมทั้งช่องทางการจำหน่ายเพื่อขยายฐานลูกค้า
รวมทั้งต้องรักษาฐานลูกค้าเดิมไว้ และพยายามหาส่วนแบ่งทางการตลาดเพิ่มขึ้น